
	Comisia pentru agricultură, silvicultură, industrie alimentară şi servicii  specifice


	
	Bucureşti,  18.08.2014
Nr.4c-4/351


RAPORT 
asupra  propunerii legislative privind clasificarea fermelor şi exploataţiilor agricole

(Pl.x  430/2013)

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă privind clasificarea fermelor şi exploataţiilor agricole, transmisă cu adresa nr.Pl.x  430 din 4 noiembrie 2013, înregistrat cu nr. 4c-4/470/04.11/2013.
La întocmirea raportului, Comisia a avut în vedere avizele favorabile ale Consiliului Legislativ şi punctul de vedere al Guvernului de susţinere a iniţiativei legislative. 
Propunerea legislativă a fost respinsă de Senat, în şedinţa din 29 octombrie 2013.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

Propunerea legislativă are ca obiect de reglementare clasificarea fermelor şi exploataţiilor agricole, precum şi abrogarea Ordonanţei de urgenţă a Guvernului nr.108/2001 privind exploataţiile agricole, aprobată cu modificări şi completări prin Legea nr. 166/2002, cu modificările şi completările ulterioare. 
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege sus menţionat în şedinţa din 24 iunie 2014. La lucrări au fost prezenţi 36 deputaţi, din totalul de 38 membri ai comisiei.

   
La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Nagy Peter Tamas, secretar de stat în cadrul Ministerului Agriculturii şi Dezvoltării Rurale.

În urma examinării propunerii legislative şi a opiniilor exprimate de către membrii comisiei, s-a hotărât, cu unanimitate de voturi, să se supună plenului Camerei Deputaţilor adoptarea propunerii legislative privind clasificarea fermelor şi exploataţiilor agricole, cu amendamentele admise prevăzute în prezentul raport.
Propunerea legislativă face parte din categoria legilor ordinare potrivit prevederilor art.73 din Constituţia României, republicată.
                     

VICEPREŞEDINTE,               

                      
SECRETAR, 







                        

   

 



Liviu HARBUZ







Costel ŞOPTICĂ



                            
                 Consilier, Anton Păştinaru 
AMENDAMENTE ADMISE   
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text iniţiator
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	LEGE

privind clasificarea fermelor şi exploataţiilor agricole


	Nemodificat 

	

	2. 
	Art. 1. – (1) Prezenta lege reglementează realizarea unui cadru unitar pentru implementarea programelor cu finanţare din bugetul naţional şi din fonduri comunitare.

(2) În sensul prezentei legi termenii şi expresiile de mai jos au următoarea semnificaţie:

a) fermă agricolă  - unitatea economică de bază pentru producţia agricolă formată din terenul agricol şi/sau incinta în care se află construcţiile, spaţiile de depozitare, utilajele şi echipamentele agricole,  alte anexe, animale şi păsări, precum şi utilităţile aferente care concură la desfăşurarea activităţilor agricole;

b) fermier  - persoana care are în proprietate sau în folosinţă o fermă agricolă în care realizează singur, sau împreună cu membrii familiei sale sau alţi membrii asociaţi, producţia agricolă;
c) exploataţie agricolă - forma de organizare alcătuită dintr-o fermă sau mai multe ferme, în scopul rentabilizării producţiei agricole şi comercializării  acesteia;

d) Marja Brută Standard - unitatea de analiză structurală, utilizată în Uniunea Europeană, care se defineşte prin diferenţa dintre valoarea produsului brut a acelei activităţi şi valoarea standard a anumitor costuri specifice aferente activităţii respective, denumită în continuare MBS;

e) Unitatea de Dimensiune Economică - reprezintă valoarea producţiei agricole în echivalent a 1200 Euro, stabilită în conformitate cu Decizia (CE) nr. 725/1999 de modificare a Deciziei 85/377/CEE de stabilire a unei tipologii comunitare pentru exploataţiile agricole, denumită în continuare UDE;

f) produsul brut -  valoarea producţiei principale şi valoarea producţiei secundare, la care se adaugă subvenţiile pe cultură;

g)  cheltuielile specifice - cheltuielile ocazionate cu respectiva cultură.
	Nemodificat 
Nemodificat 

Nemodificată 

  b) fermier  - persoană fizică sau juridică sau un grup de persoane fizice sau juridice care are în proprietate sau în folosinţă o fermă agricolă în care realizează singur, sau împreună cu membrii familiei sale sau alţi membri asociaţi, producţia agricolă;

 c) exploataţie agricolă - formă de organizare alcătuită din ansamblul unităţilor utilizate pentru activităţile agricole şi gestionate de un fermier, situate pe teritoriul aceluiaşi stat membru;

d) - Se elimină 

       „d) Dimensiune Economică – se determină pe baza producţiei standard totale a exploataţiei agricole, exprimată în euro, stabilită în conformitate cu prevederile Regulamentului (CE) nr. 1242/2008 al Comisiei din 8 decembrie 2008 de stabilire a unei tipologii comunitare pentru exploataţiile agricole; 

      e) producţia standard totală – reprezintă valoarea standard a producţiei brute, determinată în conformitate cu prevederile Regulamentului (CE) nr. 1242/2008;”

g) – Se elimină
Autor: Deputat PSD – Liviu Harbuz 
	Conform prevederilor Regulamentului (CE) nr. 1242/2008 tipul de activitate agricolă şi dimensiunea economică a exploataţiei agricole sunt determinate prin producţia standard totală. 

Pentru corelare şi cu prevederile Regulamentului (UE) nr. 1307/2013.


	3. 
	Art. 2.  - (1) Fermele şi exploataţiile agricole, pot avea unul sau mai mulţi proprietari şi pot fi proprietate privată sau asociativă, iar forma lor juridică este în conformitate cu prevederile din legislaţia în vigoare.

(2) În funcţie de natura activităţii fermele şi exploataţii agricole vegetale sunt pentru:

a) creşterea animalelor;

b) creşterea păsărilor;

c) mixte.


	Nemodificat 
       „(2) În funcţie de tipul general de activitate agricolă, exploataţiile se clasifică astfel:
     A. Exploataţii specializate – culturi
     1) Exploataţii specializate în culturi de câmp;

     2) Exploataţii specializate în horticultură; 
      3) Exploataţii specializate în culturi permanente.
      B. Exploataţii specializate – producţie animală
1) Exploataţii specializate în animale erbivore;

2) Exploataţii specializate în granivore.
C. Exploataţii mixte
1) Exploataţii de culturi mixte;

2) Exploataţii mixte de creştere a animalelor;

3) Exploataţii mixte de culturi şi creşterea animalelor;

4) Exploataţii neclasificate.”
Autor: Deputat PSD – Liviu Harbuz
	Conform prevederilor Anexei I din Regulament. 

	4. 
	CAPITOLUL II

Clasificarea  fermelor şi exploataţiilor agricole în funcţie de dimensiunea economică


	Se elimină
Autor: Deputat PSD – Liviu Harbuz
	Pentru restructurarea actului normativ. 

	5. 
	Art. 3. - (1) În funcţie de dimensiunea economică, fermele şi exploataţiile agricole se clasifică si se definesc după cum urmează:

a)  sub 1,99 UDE - ferme de subzistenţă care produc în totalitate pentru consumul propriu;

b)  2  -  5,99 UDE - ferme de semi-subzistenţă care îşi asigură consumul propriu şi o mică parte din producţie agricolă o comercializează;

c)  6  - 11,99 UDE - ferme comerciale mici care comercializează mai mult de 50% din producţia agricolă pe care o realizează;

d) 12  - 99,99 UDE - ferme comerciale/exploataţii agricole mijlocii care îşi comercializează întreaga producţie agricolă pe care o realizează;

e)  peste 100 UDE - ferme comerciale/exploataţii agricole mari care îşi comercializează întreaga producţie agricolă pe care o realizează.

(2) Fermele de semi-subzistenţă prevăzute la alin. (1) lit. a) pot procesa din producţia proprie produse tradiţionale, cu respectarea prevederilor legale în vigoare.

(3) Fermele şi exploataţiile agricole prevăzute la alineatul (1) literele c) - e) reprezintă forme de comasare a terenurilor agricole şi pot dispune şi de unităţi proprii de procesare, cu respectarea prevederilor legale în vigoare.


	Nemodificat 
„a) sub 1999 euro - ferme de subzistenţă care produc în totalitate pentru consumul propriu;

b) 2000 – 7999 euro - ferme de semi-subzistenţă care îşi asigură consumul propriu şi o mică parte din producţie agricolă o comercializează;

c) 8000 – 49999 euro - ferme comerciale mici care comercializează mai mult de 50% din producţia agricolă pe care o realizează;

d) 50000 – 999999 euro - ferme comerciale/exploataţii agricole mijlocii care îşi comercializează întreaga producţie agricolă pe care o realizează;

f)  peste 1000000 euro - ferme comerciale/exploataţii agricole mari care îşi comercializează întreaga producţie agricolă pe care o realizează.”
Nemodificat 

Nemodificat 

Autor: Deputat PSD – Liviu Harbuz
	Conform clasificării cuprinse în Anexa II la Regulament. 

	6. 
	Art. 4. - Pentru stabilirea dimensiunilor economice a fermelor şi exploataţiilor agricole se vor utiliza calculaţiile MBS şi a UDE pe unitatea de suprafaţă şi cap de animal, aprobate prin ordinul ministrului agriculturii şi dezvoltării rurale. 


	„Art. 4. - Dimensiunile economice ale fermelor şi exploataţiilor agricole vor fi aprobate prin ordinul ministrului agriculturii şi dezvoltării rurale.” 

Autor: Deputat PSD – Liviu Harbuz
	Ca urmare a modificărilor anterioare. 

	7. 
	CAPITOLUL III 

 Tipuri de sprijin financiar de care pot beneficia fermele şi exploataţiile agricole


	Se elimină
Autor: Deputat PSD – Liviu Harbuz 
	Pentru a elimina o dublă legiferare.

	8. 
	Art. 5. - (1) Fermele şi exploataţiile agricole cu dimensiunile economice prevăzute la alin. (1) art. 3, pot beneficia de sprijin financiar acordat de la bugetul de stat şi/sau din fondurile comunitare.


	Se elimină
Autor: Deputat PSD – Liviu Harbuz
	

	9. 
	Art. 6. - Sprijinul de la bugetul de stat nu se poate substitui sprijinului comunitar.


	Se elimină
Autor: Deputat PSD – Liviu Harbuz
	

	10. 
	CAPITOLUL IV 

 Dispoziţii finale


	Se elimină
Autor: Deputat PSD – Liviu Harbuz
	Pentru o mai bună restructurare a actului normativ. 

	11. 
	Art. 7. - (1) În termen de 30 de zile de la data intrării în vigoare a prezentei legi, Ministerul Agriculturii şi Dezvoltării Rurale va elabora normele metodologice de aplicare a acesteia, care vor fi aprobate prin hotărâre a Guvernului.


	Se elimină. 
Autor: Deputat PSD – Liviu Harbuz
	actul normativ nu necesită detalieri prin norme. 

	12. 
	Art. 8. - La data intrării în vigoare a prezentei legi se abrogă Ordonanţa de urgenţă nr. 108/2001, aprobată cu modificări prin Legea nr. 166/2002, cu modificările şi completările ulterioare, publicată în Monitorul Oficial al României, Partea I, nr. 352 din 30 iunie 2001.


	Art. 5. – Nemodificat 
	Prin renumerotare. 

